Zeus

miniatur|Da Zeus mit da Nike (Eremitage, Sankt Petersburg)

Da Zeus woar fiar de Griachn vo da Antikn da obaste God, dea wo mit seine Mitgedda afm Olymp glebt und Nektar drunga und Ambrosia gessn hod. Ea heascht iwa de gsamte Wejd, de wo ea se vo seim oidn, dattrign Voda, am Kronos, dakämpft hod. Dea hod nämle olle seine Gschwisda noch eahna Gebuat mit Haud und Hor uwegschlunga, wei ea Schiss um sei Heaschaft g'habt hod (da Kronos hod nämle damois scho sein Voda, an Uranos, ausgschmiat); da Zeus awa is vo seina Muadda, da Reah auf Kreta vasteckt woan, so dass ea se schbäda, ois ea a großer Lackl woar, an seim Vater hod rächa kenna.

Vaheirat is da freche Buarsch mit seina eignen Schwesta, da Hera, de wo vom Uranos zammad mit de andan wiada ausgschbiem woan is, weil da Zeus ja de Raffarei g'wunna g'habt hod. Seine Briada hoda aa belohnt, da Hades hod de Unterwejd und da Poseidon as Mea kriagt.

Sei Zeichn is ned nua da Weihnachtsmobart, sondan aa oft da Blitz, den wo ea zwischn seine Grabbla hoit, um eam auf de Eadn z schmeissn, wenn wea wos Bessas do hod oda eam amoi wieda faad is. Außadem schleppt ea an Zepter, an Odla und an Hejm mit se umanda.

Berihmt-berichtigt is sei Haffa an Affärn, de wo er sowoi mit Monna ois aa mit Weiwa ghabt hod. Am Bekanntatsten is de Gschicht, wo ea si in an Ochs vawandelt, um a hibsch Madl, de Eiropa, zu entfiahn und eanara Unschuid zu beraum. Dank eam gibts ned nua an Haffa andana Gedda, sondan aa no a ganze Reih vo Hoibgedda wia in Herakles (Herkules).

 Mythos 
 Kinda vom Zeus 

Um Weiwa z vafian, hod da Zeus oft a ondane Gstoit ognumma:

 Gattin  Zeus ois  Kinda Themis  die Moiren: Klotho, Lachesis, Atropos und die Horen: Eunomia, Dike, Eirene bzw. in anderer Tradition Auxo, Thallo, Karpo Hera  Kuckuck Hebe, Ilithyia, Arge. Noch Homer aa Hephaistos, noch Hesiod aa Ares Aigina  Feia  Aiakos Alkmene  Amphitryon  Herakles Ananke    Adrastea, nach ondana Tradition aa de Moiren Antiope  Satyr die Zwillinge Amphion und Zethos Asteria  Adla Danaë  goidana Regn  Perseus Demeter  Persephone Dione    Aphrodite Elektra    Iasion, Dardanos, Harmonia Elara    Tityos Europa  Stia Minos, Sarpedon, Rhadamanthys Eurynome  Die Chariten: Aglaia, Euphrosyne, Thalia und Asopos Garamantis    Jarbas Hora    Kolaxes Hybris    Pan Io  Epaphos Kallisto  Artemis  Arkas Kalyke    Endymion Karme    Britomartis Lamia    Leto    Artemis, Apollon Leda  Schwan de Dioskuren Kastor (Castor) und Polydeukes (Pollux) Leda oda Nemesis  Schwan  Helena Maia    Hermes Metis    Athene Mnemosyne  Hirte die Musen: Melete, Mneme, Aoide, Klio, Melpomene, Terpsichore, Thalia, Euterpe, Erato, Urania, Polyhymnia, Kalliope Niobe    Argos a Nymphe    Megaros Persephone  Schlange  Zagreus Pluto    Tantalos Protogenea    Aethlios Semele    Dionysos Taygete    Lakedaimon Thalia    de Palikoi

 Kult 

Vaeat is da Zeis worn ois Oigod, ois denkands Feia, des wo ois duachdringt, ois Voda vo de Gedda und Menschn, ois God vom Weda, ois Schicksoisgod usw. De Epiphanie vom Zeus is imma da Blitz, eppa ban Homer.

 Beinama 

Je noch Oart vo da Vaearung hod da Zeus vaschiedane Beinama kriagt, eppa:
 μειλίχιος (meilichios) „da Sanfte“: wann a duach Opfa gitig gstimmt worn is
 ξένιος (xenios) „da Gastliche“ ois Schitza vom Gastrecht
 ἑταιρεῖος (hetaireios) „da Freindschaft Beschitzende“ ois Urheba vo Freindschoft und Gnossenschoft
 Elicius: da "Blitzlenka"
 Zygios: ois God und Schitza vo da Hozatsnocht
 Πατρόος: ois Schitza vo da Stod

 Literatua 

 Karim W. Arafat: Classical Zeus. A study in art and literature. Clarendon, Oxford 1990, ISBN 0-19-814912-3
 Annika Backe: Die Stiere des Zeus. Stier und Mythos im antiken Griechenland. KulturKommunikation, Uplengen/Remels 2006.




 Im Netz 

 Zeus im Theoi Project (engl.)
 Zeus auf www.die-goetter.de

Kategorie:Griechische Gottheit
Kategorie:Antike
Kategorie:Kult
Kategorie:Artikel auf Oberbayerisch